เป็นกรดไหลย้อนลงคอหรือป่าวคับกลืนน้ำลายลำบากกลืนไม่ค่อยลงสักพักก็มีแขนขาอ่อนแรงเหมือนจะวูปไปคับ รอบแรกที่เป็นเคยหายใจลำบากเหมือนแขนขาชาหัวใจเต้นเร็วเหมือนจะขาดหายใจไปรพบอกเป็นกรดไหลย้อนตีขึ้นหน้าอก
สวัสดีค่ะ กรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว กลืนลำบาก และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบ ใจสั่นร่วมด้วยได้ดังนั้นจากอาการที่กล่าวมาก็ยังพอเข้าได้กับโรคกรดไหลย้อน โรคอื่นๆที่เป็นไปได้เช่น โรคทางหัวใจเช่นหัวใจเต้นผิดจังหวะทำให้มีอาการใจสั่น หรือโรคใจสั่นที่สัมพันธ์กับอารมณ์หรือความเครียดแนะนำการรับประทานยาลดกรดเพื่อรักษากรดไหลย้อนตามที่แพทย์สั่ง และควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหาร เพื่อลดโอกาสที่กรดจะไหลย้อนกลับขึ้นมาควรกลับไปพบแพทย์หากปรับพฤติกรรมและรับประทานยาลดกรดแล้วอาการไม่ทุเลา มีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆ